Tilich wopory wopominał
Drježdźany. Krótko do róčnicy ludoweho zběžka w NDR dnja 17. junija 1953 je sakski ministerski prezident Stanisław Tilich (CDU) namołwjał, wopory politiskeho přesćěhanja wopominać. Zhromadnje z krajnym społnomócnjenym za podłožki stasi Lutzom Rathenowom sej wón wčera w Drježdźanach žadaše, so dale za demokratiju a swobodu zasadźeć.
Wuměłske twórby kupjene
Lipsk. Kulturna załožba Sakskeje je wot lěta 2005 wuměłske twórby w hódnoće 1,6 milionow eurow kupiła. Po tutym puću wona po swójskich informacijach něhdźe 280 wuměłcow, njewšědne wuměłske formy a nadźijapołne talenty spěchowaše. Lětsa su 37 wuměłcow k spěchowanju wuzwolili. Za to maja 170 000 eurow k dispoziciji.
Nowe kołće přepodate
Drježdźany. Sakski krajny sejm ma wotnětka tři pčolace ludy z hač do 35 000 pčołkami. Tak chcedźa plahowanje pčołkow widźomnje podpěrować, prezident krajneho sejma Matthias Rößler (CDU) wčera při přepodaću kołćow potwjerdźi. Wo pčołki, kotrež su na ležownosći sejma njedaloko plenareje žurle zaměstnjene, staraja so Drježdźanscy pčołarjo.
gla_Latn pol_Latn hrv_Latn szl_Latn pol_Latn szl_Latn